নাগৰিকত্ব সংশোধনী বিধেয়ক ২০১৬ৰ সমৰ্থনত ২৭ টাকৈ বঙালী সংগঠনে অহা ১৭ নবেম্বৰত গুৱাহাটীত অনুষ্ঠিত কৰিবলৈ লোৱা গণ সমাবেশ কাৰ্যসূচীক তীব্ৰ গৰিহনা দিছে ডিমৌ আঞ্চলিক তাই আহোম ছাত্ৰ সন্থা আৰু শিৱসাগৰ জিলা তাই আহোম ছাত্ৰ সন্থাই।
শিৱসাগৰ জিলা সমিতিৰ সম্পাদক নিপন বৰুৱা আৰু ডিমৌ আঞ্চলিকৰ সম্পাদক সুমিত কুমাৰ সন্দিকৈয়ে আজি এক প্ৰেছ বিবৃতিযোগে মুখ্য মন্ত্ৰী সৰ্বানন্দ সোণোৱাল নেতৃত্বাধীন বিজেপি চৰকাৰৰ প্ৰশাসনে কিহৰ যুক্তিত উক্ত বঙালী সংগঠনক সমূহক নাগৰিকত্ব বিধেয়কৰ সমৰ্থনত গণসমাৱেশ অনুষ্ঠিত কৰিবলৈ অনুমতি প্ৰদান কৰিলে বুলি প্ৰশ্ন কৰে।
প্ৰেছ বিবৃতিটোৰ জৰিয়তে 'অসমৰ বায়ু-পানী-মাটি সেৱন কৰি অসমৰ খিলঞ্জীয়াক সন্মান কৰি ব্যৱসায় কৰাত কাৰো আপত্তি নাই, কিন্তু অসমত থাকি অসমীয়া খিলঞ্জীয়া জনগণৰ অস্তিত্বৰ প্ৰতি ভাবুকি সৃষ্টি কৰি অসমীয়া জনগণক অপমান কৰিব বিচাৰিলে কোনো কাৰণতে সহ্য কৰা নহ'ব' বুলি ২৭টা বঙালী সংগঠনক আটাছুৱে সকীয়াই দিয়ে।
তদুপৰি ডিমৌ অঞ্চলত বসবাস কৰা বঙালী সমাজৰ প্ৰতিজন ৰাইজক ১৭ নৱেম্বৰত গণসমাৱেশত কোনো কাৰণত অংশগ্ৰহণ নকৰিবলৈও তেওঁলোকে কঠোৰভাৱে সকীয়াই দি ইয়াৰ অন্যথা তাই আহোম ছাত্ৰ সন্থাই 'কঠোৰতকৈ কঠোৰ ব্যৱস্থা' ল'বলৈ কুণ্ঠাবোধ নকৰিব বুলি সদৰী কৰে।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
